KOHLI
దూసుకురానున్న కోహ్లీ
న్యూఢిల్లీ: భుజం గాయం కారణంగా ఐపిఎల్‌ -10 సీజన్‌లో ప్రారంభ మ్యాచ్‌లకు దూరమైన రాయల్‌ చాలెంజర్స్‌బెంగళూరు కెప్టెన్‌ కోహ్లీ తదుపరి మ్యాచ్‌కి అందుబాటులోకి వస్తున్నట్లు తెలుస్తుంది.శనివారం బెంగళూరు జట్టు ఢిల్లీ డేర్‌ డెవిల్స్‌పై విజయం సాధించి ఐపిఎల్‌ -10లో బోణి కొట్టింది.మ్యాచ్‌ అనంతరం బెంగళూరు తాత్కాలిక సారథి షేన్‌ వాట్సన్‌ మాట్లాడుతూ తదుపరి మ్యాచ్‌లో కోహ్లీ,డెవిలియన్స్‌ అందుబాటులో ఉంటారని సంకేతాలు ఇచ్చాడు.భారత్‌,ఆస్ట్రేలియా మధ్య టెస్టు సిరీస్‌లో కోహ్లీ గాయపడిన సంగతి తెలిసిందే.దీంతో ఐపిఎల్‌ -10 సీజన్‌ లో బెంగళూరు ఇప్పటి వరకు ఆడిన రెండు మ్యాచ్‌లకు కోహ్లీ దూరమైయ్యాడు.తాను 120 శాతం ఫిట్‌నెస్‌ సాధిస్తేనే మైదానంలో అడుగుపెడతా అని గతంలో కోహ్లీ వెల్లడించాడు.ఏప్రిల్‌ రెండవ వారం నుంచి కోహ్లీ ఐపిఎల్‌కు అందుబాటులో ఉంటాడని బిసిసిఐ వర్గాలు ప్రకటించాయి.ఈ నేపథ్యంలో తాజాగా వాట్సన్‌ చేసిన వ్యాఖ్యలకు ప్రాధాన్యత సంతరించుకుంది. కోహ్లీ, డివిలియర్స్‌ మైదానంలో అడుగు పెట్టేందుకు తీవ్రంగా కృషి చేస్తున్నారని వాట్సన్‌ పేర్కొన్నాడు. ఒకవేళ కోహ్లీ తదుపరి మ్యాచ్‌లో ఆడితే బెంగళూరు అభిమానులు తమ అభిమాన క్రీడాకారుడిని చేసేందుకు కొంత సమయం వేచి చూడాలి.ఎందుకంటే బెంగళూరు తన తదుపరి మ్యాచ్‌ పంజాబ్‌తో ఆడనుంది.ఈ మ్యాచ్‌ ఇండోర్‌ వేదికగా ఏప్రిల్‌ 10న జరుగనుంది.